Държавен вестник, бр. 66, 2009 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  66
Чл. 99. (1) Делата се предават в архива след 
изтичане на 2 месеца от свършването им.
(2) Свършените през текущата година дела, 
които подлежат на архивиране, се предават 
в архива не по-късно от 30 юни следващата 
година след изтичане на срока по ал. 1.
(3) Деловодните книги и папките с до­
кументи, които не се отнасят до образувани 
дела, се внасят в архива от деловодителя и 
административния секретар, след като отпадне 
необходимостта от тях.
Чл. 100. (1) При внасянето в архива подле­
жащите на архивиране съдебни дела се вписват 
в архивната книга, като на всяко архивно дело 
се поставя архивен номер и номер на връзката. 
Съдебният архивар отбелязва архивния номер 
на делото в описната книга.
(2) Архиварят поставя картон на връзката 
със свършени дела, върху който обозначава 
номера на връзката и архивните номера на 
делата, които се съдържат в нея.
(3) Приетите в архива на съда дела, деловодни 
книги и документи се съхраняват в специално 
обезопасено помещение в сградата на ВАС.
(4) Унищожаването или предаването в ар­
хив на материали, съдържащи класифицирана 
информация, се извършва от служителите в 
служба „Архив“ и служба „Регистратура за 
класифицирана информация“ на ВАС при 
спазване на реда, сроковете и изискванията, 
предвидени в ЗЗКИ и подзаконовите актове 
по прилагането му.
Чл. 101. (1) Изнасянето на дела, деловодни 
книги и други документи от архива за послужване 
се допуска само по писмено искане на друг съд, 
прокуратурата или органите на следствието с 
писмено разрешение на председателя на съда.
(2) На мястото на изваденото от архива 
дело съдебният архивар поставя картон със 
забележка за местонахождението му. Изваде­
ните от архива дела и материали се завеждат 
в специална книга от архиваря, който следи 
за връщането им.
Чл. 102. Предадените в архива документи 
се пазят, както следва:
1. свършените дела и други книжа – 10 години;
2. срочните книги, докладните книги и кни­
гите за веществени доказателства – 25 години;
3. азбучните указатели и описните кни­
ги – 100 години.
Чл. 103. (1) След изтичане на сроковете по 
чл. 102 се извършва експертиза на ценността 
на архивните материали от комисия, назначена 
от председателя на съда, която определя подле­
жащите на унищожаване документи. Ценните 
документи, определени за постоянно съхраня­
ване от комисията, се предават в Централния 
държавен архив.
(2) Комисията по ал.  1 се назначава със 
заповед на председателя на съда в състав: 
главния секретар, административния секретар 
и съдебен архивар.
(3) Комисията извършва експертиза на цен­
ността на архивните документи всяка календарна 
година, до края на първото тримесечие.
(4) При извършването на експертизата ко­
мисията работи под надзора и според указани­
ята на председателя на съда, при спазване на 
специалните нормативни актове в тази област 
и инструкциите на органите за управление на 
Държавния архивен фонд.
Чл. 104. От подлежащите на унищожаване 
дела се изваждат, подреждат и описват в отдел­
на книга по поредността на архивните номера 
следните документи: жалбата, оспореният с нея 
административен акт, протоколите от съдебните 
заседания и постановеният съдебен акт.
Чл.  105. (1) Комисията съставя опис за 
подлежащите на унищожаване материали в 
три екземпляра, който се утвърждава от пред­
седателя на съда. Два екземпляра от описа се 
изпращат на Централния държавен архив, а 
последният остава в архива на съда.
(2) Материалите се унищожават, след като 
заключението на комисията бъде утвърдено от 
председателя на съда и съгласувано с Централ­
ния държавен архив.
(3) При унищожаване на материалите се 
съблюдават правилата за запазването на дър­
жавната, търговската или друга тайна.
Чл. 106. Книгата по чл. 104 се съхранява за 
срок 100 години.
ЧАСТ ШЕСТА
СЪДЕБНИ СЛУЖИТЕЛИ
Г л а в а  п ъ р в а
НАЗНАЧАВАНЕ
Чл. 107. (1) Съдебните служители се назна­
чават на длъжности съгласно длъжностното 
разписание на администрацията на ВАС въз 
основа на Класификатора на длъжностите в 
администрацията на органите на съдебната 
власт, издаден от ВСС.
(2) Броят на съдебните служители се определя 
от председателя на съда, съгласувано с ВСС.
Чл.  108. При назначаване на съдебните 
служители във ВАС следва да се прилагат раз­
поредбите по чл. 107 „а“, ал. 1 и 3 от Кодекса 
на труда.
Чл. 109. (1) Съдебен служител, чиято дей­
ност е свързана пряко с осъществяване на 
правораздавателната дейност и управлението 
на ВАС, се назначава от председателя на съда 
след провеждане на конкурс.
(2) Главният секретар се назначава след 
провеждане на конкурс, организиран от пред­
седателя на ВАС. 
(3) За съдебен помощник се назначава лице, 
което отговаря на изискванията на чл. 162 ЗСВ 
и е издържало конкурс за съдебен служител.
(4) При назначаване на съдебен служител 
на друга длъжност в администрацията на ВАС, 
на ВСС или на Инспектората към ВСС, както